**NEKILNOJAMOJO TURTO REGISTRO DUOMENŲ TEIKIMO SUTARTIS**

Nr.

Vilnius

Valstybės įmonė Registrų centras (toliau – TEIKĖJAS), atstovaujama sutarčių kontrolės ir administravimo skyriaus vadovo Rolando Knyzos, veikiančio pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – GAVĖJAS),

 (vardas, pavardė)

veikiantis (-i) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (nurodomas teisės verstis veikla teisinis pagrindas (advokato padėjėjo pažymėjimas)

toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. TEIKĖJAS įsipareigoja GAVĖJUI Sutartyje nustatytomis sąlygomis ir tvarka saugiai leidžiamosios kreipties būdu internetu teikti Nekilnojamojo turto registro duomenis (toliau – duomenys), o GAVĖJAS įsipareigoja gautus duomenis naudoti Sutartyje nurodytu tikslu, sąlygomis bei tvarka ir sumokėti TEIKĖJUI už teikiamus duomenis Sutartyje nustatyta tvarka.

2. TEIKĖJO teikiamų GAVĖJUI duomenų apimtis:

2.1. aktualūs duomenys apie nekilnojamąjį daiktą, daiktines teises ir šių teisių turėtojus, daiktinių teisių suvaržymus, juridinius faktus ir kitas žymas, įregistruotus Nekilnojamojo turto registre, ir su šiais suvaržymais, juridiniais faktais ir žymomis susijusių asmenų duomenys;

2.2. archyviniai duomenys apie nekilnojamąjį daiktą, daiktines teises ir šių teisių turėtojus, daiktinių teisių suvaržymus, juridinius faktus ir kitas žymas, įregistruotus Nekilnojamojo turto registre, ir su šiais suvaržymais, juridiniais faktais ir žymomis susijusių asmenų duomenys;

2.3. duomenys apie visą asmens nekilnojamąjį turtą, daiktines teises į jį ir šių teisių turėtojus, daiktinių teisių suvaržymus, juridinius faktus ir kitas žymas, įregistruotus Nekilnojamojo turto registre, ir su šiais suvaržymais, juridiniais faktais ir žymomis susijusių asmenų duomenys.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

3. Duomenys teikiami vadovaujantis:

3.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;

3.2. Lietuvos Respublikos valstybės informacinių išteklių valdymo įstatymo 27 straipsnio 8 dalimi;

3.3. Lietuvos Respublikos nekilnojamojo turto registro įstatymo 42 straipsnio 1 dalimi, 2 dalies 5 punktu, 3 dalies 6 punktu, 4 dalimi;

3.4. Lietuvos Respublikos nekilnojamojo turto kadastro įstatymo 19 straipsnio 1 dalimi;

3.5. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, 124, 139, 142 punktais;

3.6. Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 142 punktu.

4. Duomenys gaunami vadovaujantis:

4.1. Reglamento 6 straipsnio 1 dalies \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ punktu (-ais);
(nurodyti konkretų (-čius) Reglamento 6 straipsnio 1 dalies punktą (-us) (a, b, c, d, e, f)

4.2. Lietuvos Respublikos valstybės informacinių išteklių valdymo įstatymo 26 straipsnio 3 dalimi;

4.3. Lietuvos Respublikos nekilnojamojo turto registro įstatymo 42 straipsnio 1 dalimi, 2 dalies 5 punktu, 3 dalies 6 punktu;

4.4. Lietuvos Respublikos advokatūros įstatymo 34 straipsnio 2 dalimi, 44 straipsnio 1 punktu.

**III SKYRIUS**

**DUOMENŲ NAUDOJIMO TIKSLAS**

5. Duomenų naudojimo tikslas – Lietuvos Respublikos advokatūros įstatymo 2 ir 4 straipsniuose nurodytų teisinių paslaugų teikimas.

**IV SKYRIUS**

**DUOMENŲ TEIKIMO TVARKA**

6. TEIKĖJAS įsipareigoja:

6.1. teikti duomenis Sutartyje nustatyta tvarka ir sąlygomis;

6.2. Sutarties 7.3 papunktyje nustatyta tvarka informuoti GAVĖJĄ apie Sutartyje nustatytos duomenų teikimo ir naudojimo tvarkos bei Sutarties 1 priede nurodytų duomenų teikimo ir naudojimo sąlygų pakeitimą;

6.3. pagal GAVĖJO reikalavimą ne vėliau kaip per 5 (penkias) darbo dienas nuo tokio reikalavimo gavimo pateikti vartotojo veiksmų protokolą, kuriame nurodoma detali GAVĖJO atliktų veiksmų naudojant duomenis informacija;

6.4. GAVĖJO pateiktus asmens duomenis naudoti GAVĖJO vartotojui (-ams) identifikuoti TEIKĖJO vartotojų identifikacinėje sistemoje, Sutarties vykdymo tikslais. GAVĖJO pateiktus asmens duomenis saugoti 10 (dešimt) metų po Sutarties pasibaigimo;

6.5. užtikrinti iš GAVĖJO gautų asmens duomenų apsaugą savo lėšomis ir priemonėmis, vadovaujantis Lietuvos Respublikoje galiojančiais teisės aktais;

6.6. užtikrinti teikiamų duomenų teisingumą, išsamumą, vientisumą ir saugą tol, kol duomenys pasieks GAVĖJĄ;

6.7. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.

7. TEIKĖJAS turi teisę:

7.1. reikalauti GAVĖJO pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus duomenų naudojimo reikalavimus, duomenis naudoja Sutartyje numatytiems tikslams;

7.2. be atskiro įspėjimo, GAVĖJUI neapmokėjus sąskaitos faktūros per vieną mėnesį nuo sąskaitos faktūros gavimo dienos, sustabdyti duomenų teikimą pagal Sutartį. Duomenų teikimas atnaujinamas GAVĖJUI apmokėjus sąskaitą faktūrą;

7.3. vienašališkai keisti Sutartyje nustatytą duomenų teikimo ir naudojimo tvarką ir (ar) Sutarties 1 priede nurodytas duomenų teikimo ir naudojimo sąlygas, pranešdamas GAVĖJUI apie tai prieš 30 (trisdešimt) kalendorinių dienų TEIKĖJUI priimtinu būdu (interneto puslapyje www.registrucentras.lt ir elektroniniu paštu Sutarties XIII skyriuje „Šalių rekvizitai“ nurodytu elektroninio pašto adresu) iki duomenų teikimo tvarkos ir (ar) sąlygų pasikeitimo;

7.4. paaiškėjus aplinkybėms dėl duomenų naudojimo pažeidžiant Sutarties sąlygas, pranešti apie galimą pažeidimą Valstybinei duomenų apsaugos inspekcijai ir Nekilnojamojo turto registro valdytojai – Lietuvos Respublikos teisingumo ministerijai;

7.5. sustabdyti duomenų teikimą informuojant apie tai GAVĖJĄ, jeigu GAVĖJAS nesilaiko Sutartyje nustatytų įgaliojimų ir (ar) netinkamai vykdo Sutartyje bei teisės aktuose nustatytus duomenų naudojimo reikalavimus, jeigu užfiksuojama ar pagrįstai įtariama grėsmė teikiamų duomenų konfidencialumui ir (ar) jei GAVĖJAS nepakankamai užtikrina pateiktų duomenų saugą ir (ar) naudoja duomenis kitiems tikslams, nenumatytiems Sutarties 5 punkte;

8. GAVĖJAS turi teisę kreiptis į TEIKĖJĄ raštu, kad, užtikrinus Sutarties įsipareigojimų vykdymą, būtų vėl atnaujintas duomenų teikimas. TEIKĖJAS, įvertinęs iš GAVĖJO gautą informaciją, gali atnaujinti duomenų teikimą.

**V SKYRIUS**

**DUOMENŲ SAUGUMAS IR NAUDOJIMO TVARKA**

9. GAVĖJAS įsipareigoja:

9.1. gautus asmens duomenis naudoti tik Sutarties 5 punkte numatytam duomenų naudojimo tikslui;

9.2. rinkti tik tuos duomenis, kurie reikalingi Sutarties 5 punkte GAVĖJO nurodytam tikslui, ir, kai TEIKĖJAS reikalauja, įrodyti prašomų pateikti duomenų ryšį su teisinių paslaugų teikimu. TEIKĖJUI pareikalavus, tokie įrodymai turi būti pateikti nedelsiant, bet ne vėliau kaip per 3 (tris) darbo dienas nuo reikalavimo raštu ar elektroniniu paštu Sutarties XIII skyriuje „Šalių rekvizitai“ nurodytais adresais gavimo dienos;

9.3. rinkti duomenis tik esant bent vienai Reglamento 6 straipsnio 1 dalyje nustatytai asmens duomenų tvarkymo sąlygai, nurodytai Sutarties 4.1 papunktyje;

9.4. užtikrinti gautų duomenų apsaugą savo lėšomis ir tinkamomis organizacinėmis bei techninėmis priemonėmis vadovaujantis Lietuvos Respublikoje galiojančiais teisės aktais. Už šių įsipareigojimų nesilaikymą GAVĖJAS atsako Lietuvos Respublikoje galiojančių teisės aktų nustatyta tvarka;

9.5. nekaupti gaunamų duomenų, išskyrus, kiek to reikia Sutarties 5 punkte nurodytiems tikslams pasiekti;

9.6. nedelsdamas sunaikinti pagal Sutartį gautus duomenis, kai šie duomenys nebereikalingi jų tvarkymo tikslams;

9.7. už naudojimąsi duomenimis, duomenų parengimą ir pateiktus vartotojo veiksmų protokolus sumokėti TEIKĖJUI atlyginimą Sutarties VI skyriuje „Apmokėjimas ir atsiskaitymo tvarka“ nustatyta tvarka ir sąlygomis;

9.8. prisiimti visišką atsakomybę už gautų duomenų konfidencialumą ir saugą nuo duomenų gavimo momento;

9.9. nedelsdamas, tačiau ne vėliau kaip per 3 (tris) darbo dienas, pateikti TEIKĖJUI informaciją, nurodytą Sutarties 7.1 papunktyje;

9.10. netinkamai vykdant Sutartį, kompensuoti TEIKĖJO turėtas išlaidas, skolos išieškojimo atveju – skolos išieškojimo išlaidas;

9.11. užtikrinti, kad visi GAVĖJO Duomenų vartotojų sąraše (Sutarties 3 priedas) nurodyti duomenų vartotojai duomenis naudotų Sutartyje nurodytu tikslu, sąlygomis ir tvarka, neatskleisdami jų tretiesiems asmenims, jei kitaip nenustatyta Sutartyje ar Lietuvos Respublikoje galiojančiuose teisės aktuose, saugotų suteiktus prisijungimo duomenis ir neatskleistų jų tretiesiems asmenims;

9.12. užtikrinti, kad visi GAVĖJO Duomenų vartotojų sąraše (Sutarties 3 priedas) nurodyti duomenų vartotojai susipažintų su teisės aktais, nurodytais Sutarties 10 punkte, ir įsipareigotų jų laikytis;

9.13. užtikrinti, kad visi GAVĖJO Duomenų vartotojų sąraše (Sutarties 3 priedas) nurodyti duomenų vartotojai būtų pasirašę konfidencialumo pasižadėjimus, parengtus pagal Sutarties 2 priedą „Konfidencialumo pasižadėjimas“;

9.14. pasikeitus duomenų vartotojams ir kitai informacijai, nurodytai Sutarties 3 priede „Duomenų vartotojų sąrašas“, nedelsdamas, tačiau ne vėliau kaip per 3 (tris) darbo dienas, pateikti TEIKĖJUI atnaujinamus duomenis ar (ir) kitą pasikeitusią informaciją pagal Sutarties 3 priedą;

9.15. nedelsdamas informuoti TEIKĖJĄ:

9.15.1. apie prarastą individualų GAVĖJO kodą ir (ar) slaptažodį ir (arba) galimą jų konfidencialumo pažeidimą, taip pat apie sustabdytas prieigos teises prie interneto programos ir (ar) kai atimama teisė duomenų vartotojui atlikti paiešką duomenų bazėse;

9.15.2. jeigu vienu slaptažodžiu naudojasi keli asmenys ir (ar) jeigu įtariama, kad slaptažodis tapo žinomas kitam (-iems) asmeniui (-ims), bei kitais atvejais, jeigu mano, kad reikia keisti slaptažodį;

9.15.3. kai GAVĖJO nurodytas duomenų vartotojas nušalinamas nuo darbo (pareigų);

9.15.4. kai pasibaigia GAVĖJO nurodyto duomenų vartotojo darbo (advokato padėjėjo praktikos) santykiai su GAVĖJU;

9.15.5. kai GAVĖJO nurodytas duomenų vartotojas neatitinka teisės aktuose nustatytų išorinio informacinių sistemų naudotojo kvalifikacinių reikalavimų;

9.15.6. kai GAVĖJO nurodytas duomenų vartotojas praranda patikimumą;

9.15.7. pasikeitus GAVĖJO nurodytų duomenų vartotojų duomenims, pateiktiems TEIKĖJUI;

9.15.8. apie pastebėtus klaidingus ar netikslius duomenis per 3 (tris) dienas nuo dienos, kada buvo pastebėti tokie duomenys.

9.16. neperduoti ir neatskleisti pagal Sutartį gautų duomenų tretiesiems asmenims, jei kitaip nenustatyta Sutartyje ar Lietuvos Respublikoje galiojančiuose teisės aktuose;

9.17. laikytis Sutartyje numatytų duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.

10. GAVĖJAS, pasirašydamas Sutartį, patvirtina, kad yra susipažinęs su Reglamentu, Lietuvos Respublikos nekilnojamojo turto registro įstatymu, Lietuvos Respublikos nekilnojamojo turto kadastro įstatymu, Nekilnojamojo turto registro nuostatais, patvirtintais Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, Lietuvos Respublikos nekilnojamojo turto kadastro nuostatais, patvirtintais Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, ir įsipareigoja jų laikytis.

**VI SKYRIUS**

**APMOKĖJIMAS IR ATSISKAITYMO TVARKA**

11. GAVĖJAS už naudojimąsi TEIKĖJO teikiamais duomenimis moka pagal duomenų gavimo dieną galiojančius įkainius, nustatytus Lietuvos Respublikos Vyriausybės 2014 m. balandžio 23 d. nutarimu Nr. 365 „Dėl atlyginimo už nekilnojamųjų daiktų, daiktinių teisių į juos, šių teisių suvaržymų ir su nekilnojamaisiais daiktais susijusių juridinių faktų, įmonių perleidimo ir nuomos sutarčių įregistravimą / išregistravimą ir naudojimąsi Nekilnojamojo turto registro duomenimis dydžių sąrašo patvirtinimo“.

12. Už vartotojo veiksmų protokolą, pateiktą TEIKĖJO pagal GAVĖJO reikalavimą, GAVĖJAS moka TEIKĖJO nustatytą 2,90 Eur dydžio atlyginimą.

13. TEIKĖJAS kiekvieno mėnesio pradžioje Sutarties 34 punkte nustatyta tvarka pateikia GAVĖJUI sąskaitą faktūrą už naudojimąsi duomenimis praėjusį mėnesį.

14. GAVĖJAS sąskaitą faktūrą turi apmokėti per 10 (dešimt) darbo dienų nuo jos pateikimo GAVĖJUI dienos.

15. Laiku neapmokėjęs pateiktos sąskaitos faktūros, GAVĖJAS moka 0,04 procento dydžio delspinigius nuo neapmokėtos sumos už kiekvieną uždelstą dieną.

**VII SKYRIUS**

**ATSAKOMYBĖ IR GINČŲ SPRENDIMO TVARKA**

16. Nė viena Šalis neturi teisės pavesti Sutartį vykdyti tretiesiems asmenims.

17. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.

18. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VIII SKYRIUS**

**TAIKYTINA TEISĖ**

19. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.

**IX SKYRIUS**

**SUTARTIES KEITIMO IR PAPILDYMO TVARKA**

20. Visi Sutarties pakeitimai ir papildymai, išskyrus Sutarties 7.3 papunktyje numatytus atvejus, bus daromi tarp Šalių pasirašant papildomus susitarimus dėl Sutarties keitimo ar papildymo, kurie tampa neatskiriama Sutarties dalimis.

21. Pasikeitus Sutartyje nurodytoms teisės aktų nuostatoms, Sutartis nekeičiama, o taikomos aktualios teisės aktų redakcijos.

22. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.

23. Visi Sutarties pakeitimai ir papildymai laikomi neatskiriama Sutarties dalimi.

**X SKYRIUS**

**NENUGALIMOS JĖGOS APLINKYBĖS (*FORCE MAJEURE*)**

24. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.

25. Įvykus nenugalimos jėgos aplinkybėms (*force majeure*), Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

26. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas, nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.

27. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**XI SKYRIUS**

**SUTARTIES GALIOJIMAS IR NUTRAUKIMAS**

28. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.

29. Sutartis pasibaigia, kai:

29.1. Sutartis nutraukiama Šalių sutarimu;

29.2. Sutartis nutraukiama vienašališkai Sutarties 30 punkte nustatyta tvarka;

29.3. netekus galios teisės aktams, reglamentuojantiems Šalių teisę teikti ar gauti duomenis arba kitais atvejais, įskaitant, bet neapsiribojant, Šalies bankrotą, reorganizavimą, likvidavimą, veiklos apribojimą, advokato padėjėjo išbraukimą iš Lietuvos advokatų padėjėjų sąrašo, dėl kurių TEIKĖJAS netenka teisės tvarkyti ir teikti duomenis, o GAVĖJAS gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybes, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį.

30. Sutarties nutraukimo vienašališkai sąlygos ir tvarka:

30.1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;

30.2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos.

31. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

32. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XII SKYRIUS**

**BAIGIAMOSIOS NUOSTATOS**

33. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais ar elektroniniu paštu.

34. Sąskaitos faktūros skelbiamos interneto puslapyje https://www.registrucentras.lt/usr/sf.php, paštu nesiunčiamos. Apie sąskaitą faktūrą elektroniniu paštu informuojami asmenys, kuriems suteikiama teisė peržiūrėti sąskaitas faktūras (nurodyti Sutarties 3 priede).

35. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.

36. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.

37. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Šaliai.

38. Neatskiriama Sutarties dalis yra priedai:

38.1. 1 priedas „Duomenų teikimo ir naudojimo sąlygos“;

38.2. 2 priedas „Konfidencialumo pasižadėjimas“;

38.3. 3 priedas „Duomenų vartotojų sąrašas“.

**XIII SKYRIUS**

**ŠALIŲ REKVIZITAI**

|  |  |
| --- | --- |
| **TEIKĖJAS** | **GAVĖJAS** |
| **Valstybės įmonė Registrų centras** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****(Advokato padėjėjo vardas, pavardė)**  |
|  |  |
| Juridinio asmens kodas 124110246 | Fizinio asmens kodas |
| PVM mokėtojo kodas LT241102419Buveinės adresas Lvovo g. 25-101  | Adresas |
| Pašto indeksas, miestas 09320 VilniusAdresas korespondencijai Lvovo g. 25-101 | Pašto indeksas, miestasAdresas korespondencijai |
| El. p. info@registrucentras.lt | El. p. |
| Tel. (8 5) 268 8262 | Tel. |
| A. s. LT477044060005572969 | A. s. |
| AB SEB bankas, banko kodas 70440 A. s. LT944010042400050387Luminor Bank AB, banko kodas 40100A. s. LT677300010095519600„Swedbank“, AB, banko kodas 73000  | Banko pavadinimas |
| Banko kodasEl. p. sąskaitoms faktūroms gauti |
|  |  |

|  |  |  |
| --- | --- | --- |
| Sutarčių kontrolės ir administravimo skyriaus vadovas Rolandas Knyza |  |  |
| (Pareigos, vardas, pavardė) |  | (Vardas, pavardė) |
|  |  |  |
| (Parašas) A. V. |  | (Parašas) A. V.  |
| 20\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 20\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |

Nekilnojamojo turto registro duomenų teikimo

sutarties Nr.

1 priedas

**DUOMENŲ TEIKIMO IR NAUDOJIMO SĄLYGOS**

1.Duomenųteikimo terminas, būdas, paieškos kriterijai ir formos:

1.1. duomenys teikiami visą Sutarties galiojimo laiką;

1.2. duomenys teikiami internetu leidžiamosios kreipties būdu atliekant paiešką Nekilnojamojo turto registro duomenų bazėje pagal:

1.2.1. nekilnojamojo daikto adresą arba nekilnojamojo daikto identifikatorių (unikalų ar registro numerį), kai teikiami duomenys apie nekilnojamąjį daiktą, daiktines teises ir šių teisių turėtojus, daiktinių teisių suvaržymus, kitus juridinius faktus ir žymas, padarytus Nekilnojamojo turto registre, taip pat su šiais suvaržymais, juridiniais faktais ir žymomis susijusių asmenų duomenys. Įvedus ne visą adresą, pagal atliktą paiešką duomenų bazėse yra pateikiama ne daugiau kaip 250 paieškos rezultatų;

1.2.2. nekilnojamojo daikto adresą arba nekilnojamojo daikto identifikatorių (unikalų ar registro numerį), kai teikiami archyviniai duomenys apie nekilnojamąjį daiktą, daiktines teises ir šių teisių turėtojus, daiktinių teisių suvaržymus, kitus juridinius faktus ir žymas, padarytas Nekilnojamojo turto registre, ir su šiais suvaržymais, juridiniais faktais ir žymomis susijusių asmenų duomenys;

1.2.3. fizinio asmens pavardę ir asmens kodą, juridinio asmens pavadinimą ir (ar) kodą, kai teikiami duomenys apie visą asmens nekilnojamąjį turtą, daiktines teises į jį ir šių teisių turėtojus, daiktinių teisių suvaržymus, juridinius faktus ir kitas žymas, įregistruotus Nekilnojamojo turto registre, ir su šiais suvaržymais, juridiniais faktais ir žymomis susijusių asmenų duomenys. Kai fizinio asmens duomenų Lietuvos Respublikos gyventojų registre nėra arba kai pagal fizinio asmens pavardę ir asmens kodą duomenų Nekilnojamojo turto registre nerandama, paieška atliekama pagal fizinio asmens vardą, pavardę ir gimimo datą.

1.3. duomenys teikiami:

1.3.1. peržiūrint Nekilnojamojo turto registro išrašą, apimantį aktualius ir (ar) archyvinius duomenis, duomenų GAVĖJO kompiuteryje;

1.3.2. pateikiant kadastro žemėlapio ištrauką su nekilnojamojo turto objektais duomenų GAVĖJO kompiuteryje (vykdant tokius paieškos duomenų bazėje veiksmus – atliekant visas nekilnojamojo turto objekto paieškas kadastro žemėlapyje, atliekant žemėlapio postūmį, atliekant žemėlapio mastelio didinimą ar mažinimą, pateikiant ortofotografinį žemėlapį);

1.3.3. pateikiant žemės sklypo kadastro žemėlapio ištrauką duomenų GAVĖJO kompiuteryje.

2. Elektroninio ryšio protokolas: HTTPS.

3. Programinė įranga, kuri naudojama duomenims teikti: *Internet Explorer 9.0* arba naujesnė versija, *Mozilla Firefox 28* arba naujesnė versija, *Google Chrome 34* arba naujesnė versija su *JavaScript* ir *Cookies* palaikymu.

4. Prisijungimo tvarka:

4.1. GAVĖJAS Sutarties 3 priede pateikia išorinį (-ius) IP adresą (-us), iš kurio (-ių) bus kreipiamasi į TEIKĖJO duomenų banką, nurodydamas duomenų vartotojus;

4.2. Duomenų vartotojų sąraše (Sutarties 3 priedas) GAVĖJAS nurodo atsakingo asmens el. pašto adresą (nurodoma, jei sąraše daugiau nei vienas vartotojas), TEIKĖJAS tuo adresu išsiunčia vartotojo registracijos anketą. Gavęs anketą, GAVĖJO atsakingas asmuo siunčia ją Sutarties 3 priede nurodytiems duomenų vartotojams;

4.3. vartotojo registracijos anketoje duomenų vartotojas nurodo pavardę, vardą, asmens kodą, telefoną, el. pašto adresą ir slaptažodį. Slaptažodį turi sudaryti ne mažiau nei 12 (dvylika) ženklų (didžiosios ir mažosios raidės, skaičiai, simboliai). Slaptažodžiu duomenų vartotojas galės naudotis tik gavęs el. paštu TEIKĖJO pranešimą apie jam suteiktą vartotojo vardą;

4.4. kiekvienas duomenų vartotojas, atliekantis paiešką, turi turėti savo vartotojo vardą, kurį suteikia TEIKĖJAS, ir slaptažodį, kurį sugalvojo registracijos metu pats. Be to, jis privalo kreiptis iš vieno IP adreso, nekintančio prisijungimo sesijos metu;

4.5. duomenų paieška atliekama http://www.registrucentras.lt interneto puslapyje;

4.6. https://www.registrucentras.lt/vart/Login-form.do interneto puslapyje duomenų vartotojas gali pasikeisti slaptažodį;

4.7. pamiršęs slaptažodį, GAVĖJAS https://www.registrucentras.lt/ntr/reg.php interneto puslapyje gali pasikeisti slaptažodį.

5. Duomenų saugą užtikrinančios priemonės:

5.1. TEIKĖJAS duomenų saugą užtikrina vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“;

5.2. GAVĖJAS turi teisę naudotis duomenų teikimo sistema iš vartotojų sąraše nurodyto (-ų) išorinio (-ių) IP adreso (-ų). TEIKĖJAS, pastebėjęs, kad GAVĖJAS su jam suteiktu vartotojo vardu ir slaptažodžiu peržiūri duomenis ne iš GAVĖJO nurodyto išorinio IP adreso, neleidžia jam naudotis duomenų teikimo sistema. Jei GAVĖJAS, sudarydamas Sutartį, tokio IP adreso nenurodo, jam leidžiama naudotis duomenų teikimo sistema, kreipiantis iš bet kurio IP adreso; tokiu atveju GAVĖJAS atsako už neteisėtą duomenų, slaptažodžio ir vartotojo vardo naudojimą.

5.3. GAVĖJAS garantuoja:

5.3.1. gautų duomenų apsaugą savo lėšomis ir priemonėmis pagal galiojančius Lietuvos Respublikoje teisės aktus;

5.3.2. kad duomenimis naudosis GAVĖJO atsakingi asmenys, pasirašytinai įpareigoti saugoti asmens ir kitus duomenis.

|  |  |
| --- | --- |
|  |  |
|  |  |
|

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |  |
| --- | --- |
| **TEIKĖJAS** | **GAVĖJAS** |
|  **Valstybės įmonė Registrų centras**Sutarčių kontrolės ir administravimoskyriaus vadovas \_Rolandas Knyza\_\_\_\_\_\_\_\_\_\_\_\_\_\_\_(Pareigos, vardas, pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Advokato padėjėjo vardas, pavardė) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas, data)A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas, data)A.V. |

 |  |
|  |  |
|  |  |

 |  |
|  |  |

Nekilnojamojo turto registro duomenų teikimo

sutarties Nr.

2 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (GAVĖJO vardas, pavardė arba GAVĖJO nurodyto duomenų vartotojo vardas, pavardė)

**Pasižadu:**

* tvarkyti ir naudoti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_\_ d.

sutartyje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Sutarties pavadinimas)

nustatytu tikslu;

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti neįgaliotiems asmenimis slaptažodžių ir kitų duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pranešti savo vadovui ir valstybės įmonės Registrų centro saugos įgaliotiniui apie bet kokią įtartiną situaciją, kuri gali kelti grėsmę asmens ir kitų duomenų saugumui;
* laikytis Sutarties 10 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

 **Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (Vardas, pavardė) (Parašas, data)

|  |  |  |
| --- | --- | --- |
|  |  |  |
|  |  |  |

Nekilnojamojo turto registro duomenų teikimo

sutarties Nr.

3 priedas

**DUOMENŲ VARTOTOJŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Nr. | Vardas, pavardė | Pareigos | Telefonas | El. paštas | IšorinisIP adresas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Asmuo (-enys), kuriam (-iems) suteikiama teisė peržiūrėti sąskaitas faktūras:

|  |  |  |  |  |  |
| --- | --- | --- | --- | --- | --- |
| Nr. | Vardas, pavardė | Pareigos | Telefonas | El. paštas | IšorinisIP adresas  |
|  |  |  |  |  |  |
|  |  |  |  |  |  |
|  |  |  |  |  |  |

Atsakingas asmuo\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ el. paštas \_\_\_\_\_\_\_\_\_\_\_\_\_\_\_\_\_\_\_

 (Vardas, pavardė)

*\** Nurodoma, jei duomenų vartotojų sąraše yra daugiau nei vienas duomenų vartotojas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (GAVĖJO vardas, pavardė) (Parašas, data)